CELEX: 31989D0301
Language: el
Date: 1989-02-07 00:00:00
Title: 89/301/ΕΟΚ: Απόφαση της Επιτροπής της 7ης Φεβρουαρίου 1989 για την παροχή επιχορήγησης εκ μέρους του Ευρωπαϊκού Ταμείου Περιφερειακής Αναπτύξεως σε ένα εθνικό πρόγραμμα κοινοτικού ενδιαφέροντος στα πλαίσια του Μεσογειακού Ολοκληρωμένου Προγράμματος για την περιφέρεια Καμπανία ( Ιταλία )

Avis juridique important

|

31989D0301

89/301/ΕΟΚ: Απόφαση της Επιτροπής της 7ης Φεβρουαρίου 1989 για την παροχή επιχορήγησης εκ μέρους του Ευρωπαϊκού Ταμείου Περιφερειακής Αναπτύξεως σε ένα εθνικό πρόγραμμα κοινοτικού ενδιαφέροντος στα πλαίσια του Μεσογειακού Ολοκληρωμένου Προγράμματος για την περιφέρεια Καμπανία ( Ιταλία )  

Επίσημη Εφημερίδα αριθ. L 122 της 03/05/1989 σ. 0025 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Φεβρουαρίου 1989  για την παροχή επιχορήγησης εκ μέρους του Ευρωπαϊκού Ταμείου Περιφερειακής Αναπτύξεως σε ένα εθνικό πρόγραμμα κοινοτικού ενδιαφέροντος στα πλαίσια του Μεσογειακού Ολοκληρωμένου Προγράμματος για την περιφέρεια Καμπανία (Ιταλία)  (Το κείμενο στην ιταλική γλώσσα είναι το μόνο αυθεντικό)  (89/301/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1787/84 του Συμβουλίου της 19ης Ιουνίου 1984 για το Ευρωπαϊκό Ταμείο Περιφερειακής Αναπτύξεως (1), όπως τροποποιήθηκε τελευταία από τον κανονισμό (ΕΟΚ) αριθ. 3641/85 (2), και ιδίως τα άρθρα 10 έως 14,  Εκτιμώντας:  ότι η ιταλική κυβέρνηση, σύμφωνα με το άρθρο 5 παράγραφος 1 του κανονισμού (ΕΟΚ) αριθ. 2088/85 του Συμβουλίου (3), υπέβαλε στην Επιτροπή στις 30 Δεκεμβρίου 1986 ένα Μεσογειακό Ολοκληρωμένο Πρόγραμμα (ΜΟΠ) για την περιφέρεια Καμπανία προκειμένου να συγχρηματοδοτηθεί από την Ευρωπαϊκή Κοινότητα·  ότι η Επιτροπή με απόφαση της 12ης Οκτωβρίου 1988 ενέκρινε το ΜΟΠ Καμπανίας σύμφωνα με το άρθρο 7 παράγραφος 3 του κανονισμού (ΕΟΚ) αριθ. 2088/85·  ότι υπάρχει στο ΜΟΠ Καμπανίας ένα σύνολο μέτρων που έχουν τα χαρακτηριστικά ενός εθνικού προγράμματος κοινοτικού ενδιαφέροντος (ΕΠΚΕ) με την έννοια των άρθρων 10 έως 14 του κανονισμού (ΕΟΚ) αριθ. 1787/84 και ότι αυτά τα μέτρα μπορούν επομένως να αποτελέσουν αντικείμενο επιχορηγήσεως εκ μέρους του ΕΤΠΑ·  ότι η υποβολή του ΜΟΠ Καμπανίας μπορεί υπό τους όρους αυτούς να θεωρηθεί και ως υποβολή αιτήσεων επιχορηγήσεως αυτών των μέτρων και ότι η ημερομηνία της 30ής Δεκεμβρίου 1986 μπορεί, κατά συνέπεια, να θεωρηθεί ως ημερομηνία υποβολής της αιτήσεως με την έννοια του άρθρου 11 παράγραφος 1 του κανονισμού (ΕΟΚ) αριθ. 1787/84·  ότι το ΕΠΚΕ καλύπτει, όπως και το ΜΟΠ Καμπανίας, τη χρονική περίοδο από την 1η Ιανουαρίου 1988 έως και τις 31 Δεκεμβρίου 1992·  ότι, λαμβανομένων υπόψη των ποσοστών κοινοτικής συμμετοχής που καθορίζονται από το ΜΟΠ Καμπανίας, όπως εγκρίθηκε από την Επιτροπή, με βάση τις διατάξεις που διέπουν τα διάφορα κοινοτικά χρηματοδοτικά μέσα, μια ανώτατη επιχορήγηση ποσού 42 339 000 Ecu μπορεί να δοθεί στην ιταλική κυβέρνηση για το παρόν ΕΠΚΕ·  ότι οι αναλήψεις υποχρεώσεων στο πλαίσιο του προϋπολογισμού οι σχετικές με την εκτέλεση του ΕΠΚΕ θα πραγματοποιηθούν κατ' ετήσιες δόσεις, σύμφωνα με το άρθρο 25 του κανονισμού (ΕΟΚ) αριθ. 1787/84·  ότι, σύμφωνα με το άρθρο 7 παράγραφος 3 του κανονισμού (ΕΟΚ) αριθ. 2088/85 και κατά παρέκκλιση από το άρθρο 11 παράγραφος 5 του κανονισμού (ΕΟΚ) αριθ. 1787/84, ζητήθηκε η γνώμη της συμβουλευτικής επιτροπής που δημιουργήθηκε στα πλαίσια του άρθρου 7 του κανονισμού (ΕΟΚ) αριθ. 2088/85, η οποία γνωμοδότησε θετικά·  ότι πληρούνται όλοι οι όροι για την παροχή συνδρομής από το ΕΤΠΑ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το εθνικό πρόγραμμα κοινοτικού ενδιαφέροντος που αποτελεί μέρος του ΜΟΠ Καμπανίας, στη μορφή που έγινε δεκτό από την Επιτροπή στις 12 Οκτωβρίου 1988, εγκρίνεται και αποτελεί τη σύμβαση προγράμματος, σύμφωνα με το άρθρο 13 παράγραφος 1 του κανονισμού (ΕΟΚ) αριθ. 1787/84. Το πρόγραμμα καλύπτει την περίοδο από την 1η Ιανουαρίου 1988 έως τις 31 Δεκεμβρίου 1992.  Άρθρο 2  Το ποσό με το οποίο το ΕΤΠΑ θα συμμετάσχει στη χρηματοδότηση του παρόντος προγράμματος δεν μπορεί να υπερβεί το ποσό των 42 339 000 Ecu. Το ποσό αυτό αντιπροσωπεύει ένα μέσο ποσοστό 49 % του συνόλου των δημοσίων δαπανών που λαμβάνονται υπόψη στο πρόγραμμα και που ανέρχονται στο ποσό των 88 035 000 Ecu.  Τα ποσοστά της συμμετοχής του ΕΤΠΑ που αναφέρονται στα διάφορα μέτρα που θα τύχουν χρηματοδότησης στα πλαίσια του ΜΟΠ Καμπανίας καθορίζονται στα σχέδια χρηματοδότησής του.  Άρθρο 3  Η παρούσα απόφαση αποτελεί ανάληψη υποχρέωσης για την πρώτη ετήσια δόση της επιχορήγησης ύψους 80 000 Ecu· σύμφωνα με το σχέδιο χρηματοδότησης του ΜΟΠ Καμπανίας η ανάληψη υποχρέωσης για τις επόμενες ετήσιες δόσεις θα πραγματοποιηθεί στα πλαίσια των διαθεσίμων του προϋπολογισμού και σύμφωνα με την εξέλιξη του προγράμματος.  Άρθρο 4  Οι επιχορηγούμενες ενέργειες του προγράμματος αυτού θα πραγματοποιηθούν σύμφωνα με τις διατάξεις των οδηγιών του Συμβουλίου 71/305/ΕΟΚ (1) και 77/62/ΕΟΚ (2) και σχετικά με τις δημόσιες συμβάσεις.  Άρθρο 5  Όταν το πρόγραμμα αφορά ενέργειες αξιοποίησης του ενδογενούς αναπτυξιακού δυναμικού για τις οποίες παρέχεται επιχορήγηση στα πλαίσια της απόφασης αυτής και όταν τα μέτρα που αφορούν παροχή ειδικών υπηρεσιών υπέρ των επιχειρήσεων, οι εθνικές ενισχύσεις προστιθέμενες στη συμμετοχή του ΕΤΠΑ δεν επιτρέπεται να καλύπτουν παραπάνω από το 80 % των δαπανών των ενδιαφερομένων επιχειρήσεων.  Άρθρο 6  Σε περίπτωση μη εκπληρώσεως κάποιου από τους όρους που τίθενται στην παρούσα απόφαση ή στο ΕΠΚΕ, η Επιτροπή έχει το δικαίωμα να μειώσει ή να ακυρώσει τη συνδρομή που χορηγείται σύμφωνα με την παρούσα απόφαση. Η Επιτροπή δύναται σε αυτές τις περιπτώσεις να απαιτήσει την επιστροφή μέρους ή του συνόλου της βοήθειας που έχει ήδη καταβληθεί στον δικαιούχο της απόφασης. Οποιαδήποτε τέτοια μείωση, ακύρωση ή αίτηση επιστροφής μπορεί να γίνει μόνον αφού δοθεί στον δικαιούχο η ευκαιρία να υποβάλει τις παρατηρήσεις του, σε προθεσμία που καθορίζεται από την Επιτροπή.  Άρθρο 7  Η παρούσα απόφαση απευθύνεται στην Ιταλική Δημοκρατία.  Βρυξέλλες, 7 Φεβρουαρίου 1989.  Για την Επιτροπή  Bruce MILLAN  Μέλος της Επιτροπής  (1) ΕΕ αριθ. L 169 της 28. 6. 1984, σ. 1.  (2) ΕΕ αριθ. L 350 της 27. 12. 1985, σ. 40.  (3) ΕΕ αριθ. L 197 της 27. 7. 1985, σ. 1.  (1) ΕΕ αριθ. L 185 της 16. 8. 1971, σ. 5.  (2) ΕΕ αριθ. L 13 της 15. 1. 1977, σ. 1.  ΠΑΡΑΡΤΗΜΑ  ΜΟΠ - ΙΤΑΛΙΑΣ  ΚΑΜΠΑΝΙΑ  Ανακεφαλαιωτικός πίνακας των αναλήψεων υποχρεώσεων ΕΤΠΑ  (σε χιλιάδες Ecu)  1.2.3.4.5.6 //  //  //  //  //  //  //  // 1988   // 1989   // 1990   // 1991-1992   // 1988-1992  // Αναλήψεις υποχρεώσεων ΕΤΠΑ   // 80   // 10 956   // 16 662  // 14 641   // 42 339   //    //   //   //   //   //  // Δημόσιες δαπάνες  μέτρα ΕΤΠΑ   //   //   //   //   // 88 035   //    //   //  //   //   //